**PRIOPĆENJE**

**INA otvorila prijave za natječaj NajMentor/ica**

* **U suradnji sa studentima, INA i ove godine odaje priznanja najboljim srednjoškolskim profesorima**
* **Prijave na natječaj otvorene do 20. studenog**

**Zagreb, 19. listopada 2015.- INA je danas pokrenula peti po redu natječaj NajMentor/ica u sklopu kojeg će studenti imati priliku nominirati profesora ili profesoricu iz srednje škole koji su u njima potaknuli želju za učenjem i napredovanjem te usadili ljubav prema prirodnim znanostima.**

Mentore je moguće nominirati u područjima matematike, fizike i kemije, a pozvani da se uključe u natječaj putem nominacija svojih profesora su studenti tehničkih i tehnoloških fakulteta, prirodoslovnih fakulteta i fakulteta geo-znanosti. Po završetku natječaja najboljem profesoru u svakoj od kategorija uručiti će se plaketa i novčana nagrada, dok će student koji ponudi najkreativniji razlog za nominaciju osvojiti  tablet. INA je ovaj projekt pokrenula s ciljem naglašavanja važnosti mentorskog rada u odgoju mladih talenata, a svi dosadašnji natječaji postignuli su veoma dobar odaziv među studentima.

INA poziva studente da svoje nominacije podnesu do 20. studenog putem Ininog [online obrasca](http://www.ina.hr/default.aspx?id=5205), dok su svi potrebni detalji o natječaju dostupni na [Ininoj web stranici.](http://www.ina.hr/najmentor)

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 441 benzinske postaje u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)